கேள்வி: விரிஞ்சிபுரம் வழித்துணைநாதர் கோயில் பற்றி தகவல் சொல்.
பதில்: வழித்துணைநாதர் கோயில் அல்லது  மார்க்கபந்தீஸ்வரர் கோயில் என்பது தமிழ்நாட்டின், வேலூர் மாவட்டம் அமைந்துள்ள 1300 வருடங்கள் பழமையான சிவன் கோயிலாகும். இது ஒரு தேவார வைப்புத் தலங்கள். பு.மா.ஜெயசெந்தில்நாதன், தேவார வைப்புத்தலங்கள், வர்த்தமானன் பதிப்பகம், சென்னை, 2009 விரிஞ்சிபுரத்தலத்தில் அமைந்துள்ள சிம்மக்குளம் பக்தர்கள் நீராட அனுமதி அளிக்கப்படுகின்றது. தமிழகத்தின் எந்தவொரு சிம்மக்குளம் இல்லாத சிறப்பை உடையது இத்திருத்தலச் சிம்மக்குளம்.
கேள்வி: விரிஞ்சிபுரம் வழித்துணைநாதர் கோயில் - அமைவிடம் பற்றி தகவல் சொல்.
பதில்: தமிழ்நாடு மாநிலம் வேலூர் மாவட்டத்தில் வேலூர் 12 கி. மீ தொலைவில் அமைந்துள்ள விரிஞ்சிபுரம் ஊராட்சி என்னும் ஊரில் இத் திருத்தலம் அமைந்துள்ளது. இக்கோயில் ஆம்பூர், குடியாத்தம் பகுதிகளில் செல்லும் பேருந்து பயணத்தின் மூலம் சென்று சதுவாலை என்னும் இடத்திலிருந்து நடந்தோ முன்று சக்கர வாகனம் சென்றால் அடையலாம். இங்குள்ள கோயில் 1300 வருடங்கள் பழமையானதாகும். இக்கோவிலின் இராஜகோபுரம் மற்றும் கலைநயத்துடன் அமைக்க பட்டுள்ள சிற்பங்கள் நிறைந்த அர்த்த மண்டபம் மகா மண்டபம் விஜயநகரப் பேரரசின் நாயக்க மன்னர்களால் கட்டப்பட்டது..இங்கு பிரதான தெய்வம் மார்க்கபந்தீஸ்வரர் சுயம்புலிங்கமாக வடகிழக்கு திசையில் சிறிது சாய்ந்த நிலையில் உள்ளது.
கேள்வி: விரிஞ்சிபுரம் வழித்துணைநாதர் கோயில் - ஹே சங்கரீ புராண வரலாறு பற்றி நீங்கள் என்ன அறிந்துள்ளீர்கள்?
பதில்: பண்டைக் காலத்தில் விரிஞ்சிபுரம் வழித்துணைநாதர் ஆலயமானது 'நைமி சாரண்யம்' என்றழைக்கப்பெற்ற முனிவர்|முனிவர்கள் கூடும் புண்ணியத்தலமாக விளங்கியது. சிவபெருமான் கௌரி கறுப்பு நிறமாய் இருப்பதால் 'ஹே சங்கரீ' என அழைக்க விளையாட்டாகக் கேட்டார் எனவும் இதனால் கோபமுற்ற கௌரி பாலாறு வடகரை பொற்பனங்காடு ஜந்து வேள்விக் குண்டம் அமைத்து அதன் நடுவே ஒற்றைக்காலில் நின்று தவமிருந்தார் என்பது வரலாறாக கூறப்படுகின்றது. அத்தவத்தின்போது சிம்மகுளம் நீராடி தனது கருமேனி நீங்கி பொன்மேனி கொண்ட மரகதவல்லி மார்க்கசகாயர் இடப்பாகத்தில் இடம் கொண்டாள் என்பதும் வரலாறு.
கேள்வி: விரிஞ்சிபுரம் வழித்துணைநாதர் கோயில் - சிவசர்மன் புராணம் வரலாறு என்பது என்ன?
பதில்: சிவபெருமான் திருமுடி காண பிரம்மா பாதம் கண்டு வருவதாக திருமால் சென்ற வேளை நான்முகன் சிவனின் திருமுடி தொட்டதாகப் பொய் ஒன்றைக் கூறினார் அதற்குத் தண்டனையாக மனித உருவம் பெற்று விரிஞ்சிபுரம் இறைவனைப் பூசை செய்து வந்த சிவநாதன் - நயனா, நந்தினி தம்பதியினருக்கு மகனாகப் பிறந்தார். சிவசர்மன் எனப்பெயரிடப்பட்ட அவர் தன் ஜந்தாம் வயதில் தந்தையினை இழந்தார், பூசை செய்யும் உரிமையினை உறவினர் பறித்துக்கொண்டனர். இதனால் கவலையுற்ற சிவசர்மனின் தாயார் சிவனிடம் மன்றாட சிவன் அவர் கனவில் தோன்றி திருக்கோயிலின் பிரம்ம தீர்த்தத்தில் மகனை நீராட்டிக் காத்திருக்கும் படியும் தாம் வழிகாட்டுவதாகவும் கூறினார் எனக் கருதப் படுகின்றது. கனவு கண்ட மறுநாள் கார்த்திகை (தமிழ் மாதம்) ஞாயிற்றுக்கிழமை ஒரு முதியவர் உருவில் வந்த அம்பலவாணன் சிவசர்மனுக்குப் பூணூல் அணிவித்து, பிரம்ம, சிவதீட்சை அனைத்தும் செய்து மறைந்ததாகக் கூறப்படுகின்றது. இவ்வாறு சிவசர்மன் விரிஞ்சிபுரம் வழித்துணைநாதர் ஆலயத்தினை அடைந்து பூசை செய்ய அதை ஏற்க சிவன் தலை சாய்த்ததாகக் கூற்றுக்கள் உளன குறிப்பிடத்தக்கது.
கேள்வி: விரிஞ்சிபுரம் வழித்துணைநாதர் கோயில் - இறைவன், இறைவியர் பற்றி தகவல் சொல்.
பதில்: இக்கோயிலில் உள்ள இறைவன் மார்க்கபந்தீஸ்வரர் ஆவார். இறைவி மரகதாம்பிகை ஆவார். மூலவரான மார்க்கபந்தீஸ்வரர் சுயம்புலிங்கமாக வடகிழக்கு திசையில் சிறிது சாய்ந்த நிலையில் காணப்படுகிறார். மேலும் இக்கோயிலில் விநாயகர், முருகன்உடன் வள்ளி, தெய்வானை, தட்சணாமூர்த்தி, பைரவர், விஷ்ணு துர்க்கை, சரஸ்வதி, பிரம்மா, 63 நாயன்மார்கள் ஆகியோரும் உள்ளனர்.
கேள்வி: விரிஞ்சிபுரம் வழித்துணைநாதர் கோயில் - பூஜைகள் என்பது என்ன?
பதில்: தினமும் காலை, மாலை வேளைகளில் பூஜை நடைபெறும். பிரதோஷம் வழிபாடு, சிவராத்திரி, வைகாசி விசாகம், சித்ரா பௌர்ணமி, தை அமாவாசை போன்ற நாட்களில் சிறப்பு பூஜைகள் நடைபெறும்.
கேள்வி: விரிஞ்சிபுரம் வழித்துணைநாதர் கோயில் - நேரம் காட்டும் கல் பற்றி தகவல் சொல்.
பதில்: கோயிலின் உள்ளே தென்புறத்தில் விஜயநகரப் பேரரசின் மன்னர்கள் காலத்தில் அமைக்கப்பட்ட "நேரம் காட்டும் கல்" உள்ளது. அர்த்த சந்திரவடிவில் 1 முதல் 6 வரையும், 6 முதல் 12 வரையும் எண்கள் அந்த கல்லில் செதுக்கப்பட்டுள்ளன. மேற்புறம் உள்ள பள்ளத்தின் வழியே ஒரு குச்சியை நீட்டினால், குச்சியின் நிழல் எந்த எண்ணின் மீது விழுகிறதோ அதுதான் அப்போதைய நேரம் என்று அறிந்து கொள்ளலாம்.
கேள்வி: விரிஞ்சிபுரம் வழித்துணைநாதர் கோயில் - கல்வெட்டுகள் குறித்து விரிவாக சொல்லுங்கள்.
பதில்: பொது ஊழி 15 ஆம் நூற்றாண்டுக் காலப்பகுதியில் விஜயநகரப் பேரரசு விரிஞ்சிபுரம் பகுதியினை ஆண்டு வந்தது. மணமகன் வீட்டில் இருப்பவர் மணமகள் வீட்டிற்கு பொன் வரதட்சணை வழங்கும் முறை இருந்து வந்தது. இத்தகைய முறையில் மாற்றம் வேண்டும் என எண்ணிய மணமகன் வீட்டாரினால் விஜயநகரப் பேரரசு முறையிடப்பட்டது. பொ.ஊ. 1426 ஆம் ஆண்டுக் கல்வெட்டின் படி 'பிராமணர்களில் கன்னடம், தெலுங்கு, தமிழ், இலாலர் முதலானோர் திருமணம் செய்யுமிடத்து கன்னிகா தானம் ஆக செய்திட வேண்டும். அப்படிச் செய்யாமல் பொன் வாங்கி பெண் கொடுப்பது, பொன் கொடுத்து திருமணம் செய்வது அரசத் துரோகம் ஆகும். மீறுவோர் சாதியிலிருந்து, சமுதாயத்திலிருந்து விலக்கி வைக்கப்படுவர்.' என விஜய நகரப் பேரரசினால் உத்தரவிடப்பட்டது என்பது கல்வெட்டு உள்ள தகவல் என்பது குறிப்பிடத்தக்கது.
கேள்வி: விரிஞ்சிபுரம் வழித்துணைநாதர் கோயில் - உசாத்துணை என்பது என்ன?
பதில்: * [http://temple.dinamalar.com/New.php?id=828 மார்க்கபந்தீஸ்வரர் கோயில் தகவல்] * [http://temple.dinamalar.com/en/new_en.php?id=828 மார்க்கபந்தீஸ்வரர் கோயில் தகவல்] - பகுப்பு:வேலூர் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்